චීන ඔස්ට්‍රේලියාව උපායමාර්ගික ආර්ථික සංවාදය යටතේ පැවැති සියලු ක්‍රියාකාරකම් දින නියමයක් නොමැතිව කල් දැමීමට චීනය බ්‍රහස්පතින්දා පියවර ගත්තේ ය.පසුගිය කාලයේ දී චීනය සහ ඔස්ට්‍රේලියාව අතර සම්බන්ධතා දිගින් දිගටම අර්බුදයට ගිය අතර චීනයේ මෙම තීරණයත් සමඟ එම අර්බුදය තවදුරටත් උග්‍ර වනු ඇතැයි පැවසේ.ඔස්ට්‍රේලියාව නව කොරෝනා වයිරසායේ ආරම්භය සම්බන්ධයෙන් ස්වාධීන විමර්ශනයක් ඉල්ලා සිටීම සහ හුවාවි සමාගම එරට තුළ 5ජී ජාලය ස්ථාපිත කිරීමට කළ ඉල්ලීම ප්‍රතික්ෂේප කිරීම යනාදිය මුල් කරගනිමින් දෙරට අතර සම්බන්ධතා නරක අතට හැරෙන්නට පටන් ගැනිණි.